250 tagoj de ĉiutaga informado en nia retejo
#000000
Hieraŭ, la 6an de septembro en nia novaĵretejo aperis komuniko pri la Belartaj Konkursoj de UEA. Tio signifas, ke en nia retejo ekde la 1a de januaro dum 250 sinsekvaj tagoj ĉiutage aperas almenaŭ unu nova teksto. Ĉi tiu retejo estis lanĉita la 2an de septembro 2010 kiel La Balta Ondo. Ekde tiam (sen kalkuli ĉi tiun tekston) en ĝi aperis 2 mil 285 tekstoj, averaĝe kvar aŭ kvin tekstoj ĉiusemajne. Ilin akompanis 3 mil 447 bild(et)oj.
La 1an de januaro 2020 nia novaĵretejo ŝanĝis sian nomon al La Ondo de Esperanto. Iom post iom ni modernigis la aspekton de la retejo, kaj fine de januaro ni instalis novan vizitkalkulilon, laŭ kiu la plej ofte vizitita afiŝo estas ne aktualaĵo, sed eseo de la redaktoro de La Ondo pri la artikolo Prudento aŭ Kredo? de Lev Tolstoj, kies aperigo fine kaŭzis (pli ĝuste: pretekstis) la fermon de la unua Esperanta gazeto. Ĝi estas legita 1289 fojojn. Pli ol mil legojn havas la redakciaj nekrologoj pri Júlia Sigmond kaj Sen Rodin, kaj la unua artikolo de Stanislav Belov pri la koronvirusa pandemio.
#000001
La nomoj de ĉiuj amikoj kaj patronoj aperas en la rubriko “Donacoj” de nia retejo kaj en la almanako (krom tiuj, kiuj preferas resti anonimaj). Ĉiu patrono ricevos diplomon de la redakcio, senpagan bitversion de ĉiu nova libro de Sezonoj kaj 50-procentan rabaton por ĉiu nova papera libro.
#000007
Niaj klopodoj trovi sponsoron inter la esperantistaj asocioj, instancoj kaj fondaĵoj malsukcesis, kaj la estonteco de la sola ĉiutage renovigata Esperanta novaĵretejo dependas nur de la helpemo de tiuj, kiuj legas ĝin kaj abonas la almanakon.
#000009
Demonstraj versioj de “La Ondo”
Musklaku la kovrilon por legi pliajn informojn.
#000013